ET
L 205/10
Euroopa Liidu Teataja
5.8.2022
— tavapärase ja lihtsa konstruktsiooniga struktuur, juhtimissüsteem ja ballonetisüsteem; — võimenduseta juhtimisseadmed; vi) tiivikõhusõiduk maksimaalse stardimassiga (MTOM) kuni 600 kg, mis on lihtsa konstruktsiooniga ja ette nähtud kuni kahele sõitjale ning millel ei ole turbiin- ja/või rakettmootorit; lubatud kasutada ainult päevastel VFR-lendudel; k) „käitussobivuse andmed“ – andmed, mis on õhusõiduki tüübisertifikaadi, piiratud tüübisertifikaadi või täiendava tüübisertifikaadi osa ning mis sisaldavad kõike järgnevat: i)
piloodi tüübipädevuskoolituse miinimumõppekava, sh tüübipädevuse kindlaksmääramine;
ii) lennuimitaatorite objektiivset kvalifitseerimist toetavate õhusõiduki valideerimise lähteandmete ulatuse kindlaksmääramine või nende ajutiseks kvalifitseerimiseks vajalikud täiendavad andmed; iii) piloodi tüübipädevuse koolituse miinimumõppekava, sh tüübipädevuse kindlaksmääramine; iv) tüübi või variandi kindlaksmääramine salongitöötajate jaoks ja tüübikohased andmed salongitöötajate koolitamiseks; v) minimaalvarustuse põhiloetelu.“
3)
Artikkel 2 asendatakse järgmisega:
„Artikkel 2
Toodete, osade ja seadmete sertifitseerimine 1.
Toodetele, osadele ja seadmetele antakse välja I lisas (osa 21) nimetatud sertifikaadid.
2.
Erandina käesoleva artikli lõikest 1 võib allpool loetletud toodete kohta välja anda ka Ib lisas (osa 21 Light) nimetatud sertifikaate: a) lennuk maksimaalse stardimassiga (MTOM) kuni 2 000 kg, mille suurim lubatud istekohtade arv on neli; b) purilennuk või mootorpurilennuk maksimaalse stardimassiga kuni 2 000 kg; c) õhupall; d) kuumaõhu-õhulaev; e) gaasiga täidetud reisiõhulaev, mis on ette nähtud kuni neljale inimesele; f) tiivikõhusõiduk maksimaalse stardimassiga kuni 1 200 kg, mille suurim lubatud istekohtade arv on neli; g) kolbmootor või fikseeritud sammuga propeller, mis on ette nähtud paigaldamiseks alapunktides a–f osutatud õhusõidukile või h) autožiiro. 3.
Erandina käesoleva artikli lõigetest 1 ja 2 võib allpool loetletud toodete kohta esitada ka Ib lisa (osa 21 Light) kohase projekteerimistingimustele vastavuse deklaratsiooni: a) lennuk maksimaalse stardimassiga kuni 1 200 kg, millel ei ole reaktiivmootorit ja mille suurim lubatud istekohtade arv on kaks; b) purilennuk või mootorpurilennuk maksimaalse stardimassiga kuni 1 200 kg; c) õhupall, mis on ette nähtud kuni neljale inimesele; d) kuumaõhu-õhulaev, mis on ette nähtud kuni neljale inimesele.